લંડન, 18 સપ્ટેમ્બર: શું યૂનાઇટેડ કિંગડમ અથવા ગ્રેટ બ્રિટન એક રાષ્ટ્રના રૂપમાં બની રહેશે? આ સવાલનો જવાબ હવે સ્કૉટલેંડની જનતાના હાથમાં છે. સ્કૉટલેંડ ગુરુવારે એ નક્કી કરવા માટે વોટિંગ કરી રહ્યું છે કે તેને બ્રિટિશ સામ્રાજ્યનો હિસ્સો બની રહેવું જોઇએ અથવા પોતાની આઝાદીની જાહેરાત કરી દેવી જોઇએ. દુનિયાભરની નજરો હવે સ્કૉટલેંડની જનતા પર ટકેલી છે જે માત્ર સ્કૉટલેંડ જ નહીં પરંતુ યૂનાઇટેડ કિંગડમનું ભવિષ્ય નક્કી કરવા જઇ રહી છે.